SA-polisieman sterf in Suid-SoedanDr Martin Elia Lomoro, Suid-Soedan se minister van kabinetsake, verwelkom adjunk-minister Cyril Ramaphosa met sy aankoms by Juba Internasionale Lughawe. Foto: Siyabulela Duda Cyril Ramaphosa, adjunk-president, het gesê ao. Muzwandile Joel Sithole, ŉ lid van die Presidensiële Beskermingsdienste van die SAPD is in die Suid-Soedannese hoofstad, Juba, aan ŉ onverwagte siekte dood. Hy was deel van ŉ span wat besig was om voor te berei vir Ramaphosa se staatsbesoek aan die land. “Dit is met innige hartseer dat ons verneem het van ao. Sithole se afsterwe. Ao. Sithole het die SAPD met uitnemendheid gedien en ŉ waardevolle rol gespeel. Ons gedagtes en gebede is by sy weduwee, Sibongile Sithole, die Sithole-familie, vriende en kollegas,” het Ramaphosa gesê. “Die Suid-Afrikaanse regering werk saam met die Suid-Soedannese regering om seker te maak dat Sithole se oorskot na Suid-Afrika repatrieer word sodat hy ter ruste gelê kan word.”